Agrowisata Blimbing Karangsari yaiku papan wisata awujud kebon blimbing kang ana ing Kalurahan Karangsari, Kacamatan Sukareja, Kutha Blitar. Kebon iki ambané ana 5,5 héktar kanthi cacahing tanduran nganti 1993 wit, déné ana 50 among tani kang mèlu anglakokaké kebon iki. Papan wisata iki uga makolèh pangaji-aji saka pamaréntah, kayata pangaji-aji Ketahanan Pangan ing 2010 ing Istana Negara, pangaji-aji Gubernur Jawa Wétan sajroning Inovasi Teknologi Produk Unggulan 2013, sarta Anugerah Produk Pertanian Berdaya Saing 2013 ing Jakarta. Ora lali, Agrowisata Blimbing Karangsari iki minangka siji-sijiné papan wisata binanis tetanèn ing Kutha Blitar.

Sajarah

Ngrembakaké blimbing 
Kalurahan Karangsari dikenal minangka kalurahan kang duwèni potènsi blimbing kang ngrembaka banget lan duwèni variétas blimbing ajeneng blimbing Karangsari. Blimbing iki bibité saka Bangkok, Thailand lan kanggo sapisanan dikrembakaké lan ditandur ing Karangsari déning warga Karangsari kang paring asma Slamet ing tahun 1985. Banjur kagiyatan iki diterusaké déning Imam Surani lan ayasa Kelompok Tani Marga Mulya ing taun iku pisan.

Sumebaring winih lan dumadiné papan wisata 
Ing taun 1990-an dhèwèké awit ngadumaké bibit-bibit anyar iku mau marang para warga Karangsari supaya ing wayah mengko tlatah Karangsari bisa dadi kampung kang binasis agro. Pungkasan saka adum-adumé iku njalari saben omah ing Karangsari pinaès wit blimbing ing ngarep omah. Ing wayah sabanjuré, Imam Surani lan para paraga masarakat duwèni karep kanggo ngajokaké proposal marang pamaréntah kanggo andadèkaké Karangsari minangka jujugan wisata blimbing. Pungkasan pamaréntah nyarujuki apa kang wus dikarepaké déning masarakat Karangsari lan ing taun 2007 kanthi rasmi Karangsari dumadi désa agrowisata blimbing. Lan ing taun 2010 kanthi rasmi papan iki binukak kanggo umum minangka papan wisata édukasi. 

Ing taun 2020 waé wus ana kira-kira 25 ewu wit blimbing ing Karangsari. Imam Surani naté diundang menyang Kuala Lumpur, Malaysia ana 15 dina suwéné kanggo nekani patemon teknologi sa-Asia Kidul-wétan. Nalika blimbing Karangsari ginawa menyang Kuala Lumpur, jebulé saka nagara-nagara sa-Asia Kidul-wétan ora ana kang bisa madhani ukuran blimbing iki, yaiku 500-800 gram.

Variétas blimbing Karangsari

Bentuk pisik 

 Bentuk woh: Lonjong atos kanthi lingsir 5
 Warna woh nom: ijo
 Warna woh mateng: jingga nggilap
 Warna tepi lingsir: kuning ijo
 Abot: 350 - 600 gram/woh
 Dawa: 20 - 21 cm
 Ubengan: 30 - 32 cm
 Kajeroning lingsir: 3,19 - 3,68 cm
 Tèkstur daging woh: rada sinerat

Rasa lan ambu 

 Rasa woh nom: rada asem lan kasar
 Rasa woh mateng: legi seger
 Ambu woh mateng: arum

Kadar jat 

 Asem malat: 0,49 – 0,60%
 Vitamin C / 100 gram: 6,75-9,36 mg

Tetanduran 

 Produksi / wit / taun: 400 – 600 kg
 Umur panen woh: 65-70 dina sawusé mekaring kembang
 Katakelan mring wèrèng: ora takel mring laler woh (Dacus dorsalis )
 Usum woh: saindhenging taun
 Wiwit woh: umur 1-2 taun
 Produksi paling dhuwur: sasi Nopèmber-Dèsèmber

Produk olahan blimbing 
Ana manèka warna blimbing kang bisa diolah dumadu pirang-pirang produk kayata, blimbing kang kematengen bisa diolah dumadi opak gambir, déné blimbing afkir bisa diolah dumadi kripik blimbing, manisan garing blimbing, dan puré blimbing.

Rute 
Saka Alun-Alun Blitar wisatawan bisa njupuk arah mangulon nganti tinemu prapatan bangjo. Banjur njupuk jalur kiwa nganti nemu bangjo manèh lan njupuk jalur lurus watara sakilomèter nganti tumeka ing pom bènsin. Manawa wus tumeka ing kono, papan wisata Blimbing Karangsari mapan ing buri pom bènsin iku kanthi mlebu gang ing sisih loring pom bènsin.

Wayah operasional lan karcis mlebu 
Wayah operasional papan wisata iki saben dina, bukak awit jam 08.00 WIB tumeka jam 16.00 WIB. Karcis mlebuné Rp.10.000,- saben wong. Déné rega blimbing per kiloné Rp.10.000,-. Karcis mlebuné iku wus kalebu welcome drink sari woh blimbing kang diolah dhéwé déning masarakat kono. Papan wisata iki ditekani déning watara 2000 wisatawan saben sasiné, lan ing pungkasing minggu bisa nganti 500 wong.

Sarana 

 Kakus
 Mesjid
 Mini Market
 Omah mangan
 Kafé
 Sewa kendaraan

Cathetan suku 

Papan wisata ing Jawa Wétan
WikiPlesir